কার্বন শ্রেণি
কার্বন শ্রেণী গঠিত হয়েছে পর্যায় সারণির কার্বন (C),সিলিকন (Si), জার্মেনিয়াম (Ge), টিন (Sn), সীসা (Pb) এবং ফ্লেরোভিয়াম (Fl) মৌলগুলির সমন্বয়ে। নতুন আইইউপিএসি নিয়ম অনুযায়ী এটিকে চতুর্দশ শ্রেণী'/১৪তম শ্রেণী অথবা Group 14 বলা হয়ে থাকে। পুরাতন সিএএস অনুযায়ী এই শ্রেণীটিকে বলা হত, Group IVB এবং Group IVA। যদিও অর্ধপরিবাহী পদার্থবিজ্ঞানে এটিকে এখনো Group IV হিসেবে ডাকা হয়ে থাকে। এই শ্রেণীটিকে চতুর্থী শ্রেণী-ও বলা হয়ে থাকে (টেট্রাগ্রুপ; গ্রিক ভাষায় চার সংখ্যা বোঝাতে "ট্রেট্রা" শব্দটি ব্যবহার করা হয়)।